
UŽUTRAKIO DVARO SODYBOS RŪMŲ 
RYTINIO FASADO FRONTONO IR ATIKO TINKO NEATIDĖLIOTINI SAUGOJIMO DARBAI
IR AVARIJOS GRĖSMĖS PAŠALINIMO DARBAI

Aiškinamasis raštas pirkimui (pirkimo techninė specifikacija)

Šiuo pirkimu perkami Užutrakio dvaro sodybos rūmų (u.k. 1725) Užtrakio g. 17, Trakų m., rytinio fasado frontono ir atiko tinko neatidėliotini saugojimo darbai ir avarijos grėsmės pašalinimo darbai.
Pastatas yra įtrauktas į nekilnojamųjų̨ kultūros vertybių̨ sąrašą̨ (un. k. 1725).

1. Perkamų darbų aprašymas (Remonto darbai):

1.1. Paprastojo remonto darbai
1.1.1. Planuojama remontuoti pastoto rytinio fasado frontono ir atiko tinko apdailą. Planuojami paprastojo remonto darbai: mūro avarinės būklės likvidavimo darbai; tinko sutvarkymo (restauravimo) darbai; kartušo kompozicijos ir atiko iš stogo pusės tinko avarinės būklės likvidavimas; karnizo ir atiko traukų profiliuotų paviršių sutvarkymas; karnizų ir traukų atskirų vietų tinko remontas, atskirų vietų profilių restauravimas taikant šabloną; vazų betoninio paviršiaus restauravimas; vazų pjedestalų betoninio paviršiaus restauravimas; kartušo kompozicijos apsaugojimo darbai; frontono karnizo skardinės stogo dangos atstatymas.
1.1.2. Numatyta naudoti įprastas, patikimas ir tarpusavyje suderinamas statybos medžiagas ir produktus.
1.1.3. Remonto metu patalpų planinė struktūra nekeičiama, lieka esama.
1.1.4. Remonto darbais nebloginama esama gaisrinės saugos situacija.

Pastabos:
[bookmark: _Hlk235525961]1. Darbai atliekami vadovaujantis Užutrakio dvaro sodybos rūmų (u.k. 1725) Užtrakio g. 17, Trakų m., rytinio fasado frontono ir atiko tinko neatidėliotini saugojimo darbų ir avarijos grėsmės pašalinimo aprašu (pirkimo sąlygų 7 priedas).
2. Darbų kiekių žiniaraštyje pateikti darbų ir medžiagų kiekiai yra preliminarūs ir tikslinami remonto darbų metu.
3. Visi ant sienų ir stogo pritvirtinti elementai (laidai, davikliai, šviestuvai ir pan.), kurių nenumatyta keisti, tačiau kuriuos reikia laikinai demontuoti vykdant darbus, turi būti grąžinti į buvusias vietas iki užbaigiant remonto darbus. Šių elementų demontavimo ir grąžinimo į vietą etapiškumą, įvertinęs savo turimus pajėgumus, sprendžia ir darbus vykdo rangovas.

2. Bendrieji objekto duomenys
2.1. Užsakovas: Trakų istorinio nacionalinio parko direkcija, Karaimų g. 5, Trakai.
2.2. Statytojas: Trakų istorinio nacionalinio parko direkcija, Karaimų g. 5, Trakai.
2.3. Rangovas: Darbų viešojo pirkimo laimėtojas.
2.4. Statinio kategorija pagal STR 1.01.03:2017 „Statinių klasifikavimas“: ypatingasis statinys (kultūros paveldo statinys).
2.5. Statybos rūšis: paprastasis remontas.
2.6. Projektuose numatytos pagrindinės charakteristikos:
· Aukštų skaičius (nekeičiama): 2, su rūsiu ir mansarda;
· Bendras plotas: 1855,72 m2;
· Sienos: plytos;
· Stogas: metalas;
· Statinio paskirtis (nekeičiama): kultūros.

3. Reikalavimai Darbams
3.1. Bendrieji reikalavimai
3.1.1. Šiuo pirkimu įsigyjama administracinės paskirties pastato remonto darbai.
3.1.2. Rangovas turi atlikti darbus numatytus šiame aiškinamajame rašte.
3.1.3. Vykdomi statybos darbai turi atitikti galiojančių LR įstatymų, poįstatyminių teisės aktų, normatyvinių statybos techninių dokumentų, normatyvinių statinio saugos ir paskirties dokumentų reikalavimus (aktualias redakcijas).
3.1.4. Rangovas nuo darbų pradžios iki darbų užbaigimo, turės pildyti elektroninį statybos darbų žurnalą. Prieigą prie elektroninių dokumentų pildymo sistemos „StatybosZurnalas.lt“ bus suteikta.
3.1.5. Darbų kiekių žiniaraščiai yra orientaciniai ir gali tikslintis sutarties vykdymo metu. Žiniaraščiuose nurodyti netikslūs darbų kiekiai ar praleistos darbų pozicijos nėra savaime laikomos papildomais darbais, jeigu apie darbų įvykdymo reikalingumą Rangovas galėjo suprasti iš kitos pirkimo/projektinės dokumentacijos. Į Rangovo pasiūlymo kainą turi būti įskaičiuota visi reikalingi darbai ir paslaugos, kurie yra reikalingi pirkime numatytiems darbams ir paslaugoms atlikti, visos Rangovo įrengtos patalpos ir sistemos turi tinkamai, nepertraukiamai ir kokybiškai funkcionuoti, atitikti LR teisės aktų ir statybos normatyvinių dokumentų reikalavimus, nustatytus paveldosaugos reikalavimus, paveldo tvarkybos reglamentus, jas turi būti galima naudoti pagal tikslinę jų paskirtį. Rangovo kainoje turi būti numatytos visos darbams tinkamai atlikti reikalingos išlaidos, taipogi ir demontuotų elementų utilizavimas.
3.1.6. Darbai turės būti tinkamai ir pilnai užbaigti (net jei tai nėra detalizuota žiniaraščiuose) – pvz. įstačius duris, pakeitus palanges sutvarkomi ir nudažomi angokraščiai, užsandarinami ir apdailinami pažeisti aplinkiniai paviršiai, išardžius esamas konstrukcijas turės būti užtikrintas statinio mechaninis atsparumas ir pastovumas ir pan.
3.1.7. Į Rangovo pasiūlymo kainą turi būti įskaičiuota reikalingos medžiagų (gaminių) sertifikavimo, bandymo išlaidos (kai tai reikalinga) statinio statybos užbaigimui reikalingų paslaugų, pažymų  išlaidos ir pan.
3.1.8. Jeigu techninėse specifikacijose nurodytos parametrų tikslios skaitinės reikšmės, tai reiškia ribą, nuo kurios neturi būti nukrypta į blogesnę pusę. Projektuose paminėti Standartai, naudojami gaminių pavadinimai ir kodavimas yra informacinio pobūdžio ir skirti gaminio tipui ir esminiams reikalavimams apibrėžti, todėl Rangovas (tik pritarus Statytojui ir/arba Užsakovui, ir/arba Projekto valdytojui) gali pasiūlyti ir lygiaverčius. Lygiavertiškumo įrodinėjimo pareiga priskiriama Rangovui.
3.1.9. Jeigu techninėse specifikacijose nurodyta medžiagos ar gaminio skaitinė parametro vertė blogesnė, nei nurodo LR įstatymų, poįstatyminių teisės aktų, statybos normatyvinių dokumentų naujausi reikalavimai, arba jei medžiaga ar gaminys su tokia skaitine verte negaminama, turėtų būti naudojama jai artimiausia suderinama vertė (suderinus su projekto vykdymo priežiūra). Tokiu atveju Rangovas pateikia Užsakovui aiškiai suformuluotą raštišką prašymą tikslinti Projektų sprendinius detaliai išdėstydamas savo argumentus ir pagrįsdamas juos pridedamais dokumentais. Prašyme nurodomos esamos projektinių parametrų skaitinės vertės ir siūlomos vertės, pateikiami prašymą pagrindžiantys skaičiavimai ir eskizai. Jei pateikiamos dokumentų originalų kopijos, jų tikrumą patvirtina statinio statybos vadovas pagal Lietuvos vyriausio archyvaro reikalavimus.
3.1.10. Rangovas, siekdamas tinkamo Darbų įgyvendinimo arba siekdamas optimizuoti numatytus sprendinius, savo sąskaita gali siūlyti Projektų pakeitimus, patikslinimus su sąlyga, kad jie nepablogins pastato savybių, kad Darbų kaina nedidės ir jiems turi pritarti Statytojas.
3.1.11. Perkami paprastojo remonto darbai turės būti atlikti numatant priemones, užtikrinančias esamo pastato, jo patalpų ir prieigų, sklypo dangų, esamos pastato apdailos ir įrangos bei kitų priemonių, apsaugą nuo ištepimo ir sugadinimo. Išardyti, sugadinti, statybos metu sudėvėti elementai privalės būti atstatyti Rangovo sąskaita. Privaloma išsaugoti ankščiau atliktų darbų kokybę ir apsaugoti papildomomis priemonėmis nuo pažeidimo.
3.1.12. Rangovas privalės vykdomus darbus derinti su kitais statybvietėje darbus vykdančiais rangovais (jei tokie Užsakovo bus pasitelkiami) ir paisyti visų statybos proceso dalyvių interesų, vadovautis sutartimi ir dėti visas būtinas ir protingas pastangas, kad būtų pasiektas Sutarties sudarymo tikslas. Užsakovo vardu, skirtingų statybos proceso dalyvių (rangovų) vykdomus darbus koordinuos Užsakovo paskirtas atstovas.
3.1.13. Remonto metu aptikus naujų vertingųjų savybių, darbai sustabdomi įstatymų nustatyta tvarka, papildomų kultūros paveldo objekto tvarkybos darbų ir papildomų tyrimų darbai Rangovo rizikai nepriskiriami.
3.2. Jei visuose dokumentuose randama neatitikimų ar prieštaravimų, dokumentų viršenybė nustatoma taip:
3.2.1. Techninės specifikacijos;
3.2.2. Aiškinamieji raštai;
3.2.3. Brėžiniai;
3.2.4.  Sąnaudų kiekių žiniaraštis.

4. Darbų atlikimo terminai

4.1. Darbai turi būti atlikti per 4 (keturis) mėnesius.
4.2. Darbų atlikimo terminas gali būti sustabdytas iki 6 (šešių) mėnesių.

5. Papildomi reikalavimai

5.1. Rangovas teikdamas pasiūlymą turi įsivertinti statybvietės aptvėrimo segmentų įrengimą, tentų gamybą, pristatymą ir įrengimą.
5.2. Tiekėjas atliekamiems statybos darbams privalės laikytis nustatytų aplinkos apsaugos kriterijų.
5.3. Remonto metu, reikės užtikrinti objekto netvarkomų patalpų veikimą. Visiškas objekto veiklos nutraukimas galimas suderintu laiku ir kaip įmanoma trumpesniu laikotarpiu.

	
	
	




